9 Luku: Vilpillinen menettely sekä jäsenen silpominen ja muu ruumiin vioittaminen sotapalveluksesta vapautumisen tarkoituksessa
Sotaväen rikoslaki 71/1919.

9 LUKU.

Vilpillinen menettely sekä jäsenen silpominen ja muu ruumiin

vioittaminen sotapalveluksesta vapautumisen tarkoituksessa.

89 §.

Jos sotilas menettelee vilpillisesti vapautuakseen kokonaan tai joksikin ajaksi sotapalveluksesta, rangaistakoon vankeudella vähintään kahdeksi kuukaudeksi ja enintään kahdeksi vuodeksi.

Jos hän menettelee vilpillisesti vapautuakseen palvelukseen kuuluvasta tehtävästä, tuomittakoon vankeuteen enintään kuudeksi kuukaudeksi taikka järjestysrangaistukseen.

90 §.

Sotilas, joka silpomalla jonkin jäsenensä tai muulla tavoin vahingoittamalla terveyttään tahallaan lyhyemmäksi tai pitemmäksi ajaksi saattaa itsensä kelvottomaksi täyttämään sotapalvelusvelvollisuuttaan, tuomittakoon vankeuteen vähintään kuudeksi kuukaudeksi.

Saman rangaistuksen alainen olkoon sekin, joka hankkiakseen toiselle vapautuksen sotapalveluksesta hänen pyynnöstään tai suostumuksellaan silpoo häneltä jäsenen tai vahingoittaa hänen terveyttään taikka sellaisessa teossa on hänelle avullinen.

Yritys on rangaistava.

</div>

Katso myös
Edellinen luku: 8 Luku: Karkaaminen sekä luvaton poisjääminen palveluksesta
Seuraava luku: 10 Luku: Salakapina, kapina, yllyttely ja meteli
Hakemisto: Sotaväen rikoslaki 1919

Sotaväen rikoslaki 1919